CELEX: 62013CN0394
Language: fi
Date: 2013-07-11 00:00:00
Title: Asia C-394/13: Ennakkoratkaisupyyntö, jonka Nejvyšší správní soud (Tšekin tasavalta) on esittänyt 11.7.2013 — Ministerstvo práce a sociálních věcí v. Mgr. K. B.

7.9.2013   
            
            
               FI
            
            
               Euroopan unionin virallinen lehti
            
            
               C 260/36
            
         Ennakkoratkaisupyyntö, jonka Nejvyšší správní soud (Tšekin tasavalta) on esittänyt 11.7.2013 — Ministerstvo práce a sociálních věcí v. Mgr. K. B.
   (Asia C-394/13)
   2013/C 260/66
   Oikeudenkäyntikieli: tšekki
   
      Ennakkoratkaisua pyytänyt tuomioistuin
   
   Nejvyšší správní soud
   
      Pääasian asianosaiset
   
   
      Kantaja: Ministerstvo práce a sociálních věcí
   
      Vastapuoli: Mgr. K. B.
   
      Ennakkoratkaisukysymykset
   
   
               1)
            
            
               Onko sosiaaliturvajärjestelmien soveltamisesta yhteisön alueella liikkuviin palkattuihin työntekijöihin ja heidän perheenjäseniinsä 14.6.1971 annetun neuvoston asetuksen (ETY) N:o 1408/71 (1) 76 artiklaa tulkittava siten, että käsiteltävän asian kaltaisessa tilanteessa, jossa kantaja, hänen aviomiehensä ja lapsensa asuvat Ranskassa, hänen aviomiehensä on siellä työssä, heidän etujensa keskus on siellä ja kantaja on saanut Ranskassa täysimääräisesti lapsen tuloon liittyvää perhe-etuutta (PAJE), Tšekin tasavalta on vanhemmuuteen perustuvan perhe-etuuden/vanhempainrahan myöntämiseen toimivaltainen valtio?
               Jos ensimmäiseen kysymykseen vastataan myöntävästi:
            
         
               2)
            
            
               Onko sosiaaliturvajärjestelmien yhteensovittamisesta 29.4.2004 annetun Euroopan parlamentin ja neuvoston asetuksen (EY) N:o 883/2004 (2) siirtymäsäännöksiä tulkittava siten, että niiden perusteella Tšekin tasavallan on myönnettävä perhe-etuus 30.4.2010 jälkeen, vaikka sosiaaliturvajärjestelmien yhteensovittamisesta annetun asetuksen (EY) N:o 883/2004 täytäntöönpanomenettelystä 16.9.2009 annettuun Euroopan parlamentin ja neuvoston asetukseen (EY) N:o 987/2009 (3) (22 artikla ja sitä seuraavat artiklat) sisältyvä uusi asuinpaikan määritelmä voi vaikuttaa valtion toimivaltaan 1.5.2010 alkaen?
               Jos ensimmäiseen kysymykseen vastataan kieltävästi:
            
         
               3)
            
            
               Onko sosiaaliturvajärjestelmien yhteensovittamisesta 29.4.2004 annettua Euroopan parlamentin ja neuvoston asetusta (EY) N:o 883/2004 (erityisesti 87 artiklaa) tulkittava siten, että käsiteltävän asian kaltaisessa tilanteessa Tšekin tasavalta on 1.5.2010 alkaen perhe-etuuden myöntämiseen toimivaltainen valtio?
            
         
      (1)  EYVL L 149, s. 2.
   
      (2)  EUVL L 166, s. 1.
   
      (3)  EUVL L 284, s. 1.